Diari Oficial de la Generalitat Valenciana


Sumari del DOGV 1156, del 05-10-1989 (1989/815285)

RESOLUCIÓ de 16 de maig de 1989, del Conseller d'Obres Publiques, Urbanisme i Transports, per la qual s'autoritza la revisió anticipada de les Normes Subsidiàries del Plantejament Municipal de la Pobla Llarga segons els criteris plantejats per l'Ajuntament i la Comissió Territorial d'Urbanisme de València.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1156

Data del DOGV
:   05-10-1989

Secció del DOGV
:   ALTRES DISPOSICIONS

Número del document
:   1989/815285


Data del document
:   16-05-1989

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 16 de maig, del Conseller d'Obres Públiques, Urbanisme i Transports, per la qual s'autoritza la revisió anticipada de les Normes Subsidiàries de Planejament Municipal de la Pobla Llarga segons els criteris plantejats per l'Ajuntament i la Comissió Territorial de València.  
Vist l?expedient de sol·licitud d'autorització per a la revisió anticipada de les Normes Subsidiàries de planejament municipal de la Pobla Llarga, aprovades definitivament per la Comissió Provincial d'Urbanisme de data de 30 de març de 1982, i  
Vist que l'Ajuntament de la Pobla Llarga en sessió plenària de data de 14 de novembre de 1989, acordà sol·licitar l'autorització per a la citada revisió anticipada per la necessitat d'estudiar una nova ubicació de la zona industrial, i preveure una zona de tolerància industrial on es puguen emplaçar activitats molestes i certes activitats d'esbarjo i d'espectacles, alhora que ampliar el sòl urbà residencial.  
Vist que d'acord amb el que estableix l'article 47.2 de la Llei del Sòl, amb data de 19 de gener de 1989, mitjançant escrit de l'Alcalde - President de l?Ajuntament de la Pobla Llarga, fou sol·licitada a l'Hble. Conseller d'Obres Públiques, Urbanisme i Transports aquesta autorització.  
Vist que la Comissió Territorial d'Urbanisme de València en data de 25 d'abril de 1989 informà favorablement sobre la sol·licitud, i assenyalava a l'ajuntament la conveniència que al projecte de revisió que es formule es preveja una variant a la carretera comarcal C-3320.  
Atés que els raonaments exposats per l'ajuntament, segons els quals se sol·licita l'autorització per a la revisió anticipada del planejament general, s'estimen convenientment justificats i escaients.  
Atés que les circumstàncies que aconsellen procedir a la revisió no estan previstes en el planejament vigent, es requereix conforme al que estableix l'article 47.2 de la Llei del Sòl i Ordenació Urbana l'autorització del Conseller d'Obres Públiques, Urbanisme i Transports.  
Vists els preceptes legals citats, la Llei del Sòl, la Llei de Procediment Administratiu i la resta d'aplicació pertinent, he resolt:  
Autoritzar la sol·licitud per a procedir a la revisió anticipada de les Normes Subsidiàries de planejament municipal de la Pobla Llarga, segons els objectius plantejats per l'ajuntament i tenint en compte el criteri de la Comissió Territorial de València pel que fa a la previsió d'una variant a la carretera comarcal C-3320.  
Contra aquesta resolució que és definitiva, es podrà interposar recurs de reposició davant el Conseller en el termini d'un mes, a comptar des de l?endemà de la publicació d'aquesta, previ al contenciós administratiu a interposar si escau davant la Sala Contenciosa de l?Excma. Audiència Territorial de València en el termini de dos mesos, si la resolució del recurs de reposició fora expressa, i si no, dins del termini d'un any des de la interposició del recurs de reposició. Tot això sense perjudici de la interposició de qualsevol altre recurs que s'estime procedent.  
València, 16 de maig de 1989. - El Conseller d'Obres Públiques, Urbanisme i Transports: Rafael Blasco i Castany.